920.800

Directivas per realisar occurrenzas organisadas en il guaud

dals 14-05-1996 (versiun dals 01-01-2013)

sa basond sin l'art. 35 da la lescha chantunala davart il guaud (LCG)1) *

relaschadas da la regenza ils 14 da matg 1996

1. Disposiziuns generalas

Intent

Art.  1 1 Questas directivas han l'intent:

a)

b)

da realisar uschè ecologicamain sco pussaivel tut las occurrenzas en il guaud;

da laschar applitgar ina pratica da permissiun uschè unitara sco pussaivel a las vischnancas cumpetentas per occurrenzas grondas organisadas en il guaud;

da gidar a reglar conflicts d'utilisaziun.

c)

Champ d'applicaziun

Art.  2 1 Questas   directivas   valan   per   occurrenzas   organisadas   ch'han   lieu   totalmain   u parzialmain en il guaud.

2 Ellas èn liantas per il chantun e per las vischnancas sco er per las organisaturas e per ils organisaturs d'occurrenzas.

3 … *

2. Occurrenzas/procedura

Noziuns

Art.  3 1 Sco occurrenzas grondas valan, independentamain dal dumber da las participantas e   dals   participants   sco   er   da   las   aspectaturas   e   dals   aspectaturs,   occurrenzas organisadas che pon pregiuditgar considerablamain il guaud e sias funcziuns.

1) DG 920.100 * tabellas da las modificaziuns a la fin dal relasch

1

920.800

2 Per valitar, sch'i sa tracta d'ina occurrenza gronda cun obligaziun da dumandar ina permissiun en il senn da l'artitgel 33 alinea 2 LCG, ston las vischnancas resguardar – ultra dal gener da l'occurrenza, dal lieu, da la stagiun e dal probabel dumber da participantas   e   da   participants   sco   er   d'aspectaturas   e   d'aspectaturs   –   er   las particularitads localas. * 3 Occurrenzas   cun   passa   300   participantas   e   participants   sco   er   aspectaturas   ed aspectaturs valan per regla sco occurrenzas grondas. Occurrenzas cun passa 1000 participantas   e   participants   sco   er   aspectaturas   ed   aspectaturs   medemamain occurrenzas che vegnan organisadas pliras giadas per onn al medem lieu en il guaud e   che   cumpiglian   passa   500   participantas   e   participants   sco   er   aspectaturas   ed aspectaturs valan en mintga cas sco occurrenzas grondas.

4 Tar   las   occurrenzas   grondas   quintan,   independentamain   dal   dumber   da participantas   e   participants   sco   er   d'aspectaturas   e   d'aspectaturs,   occurrenzas organisadas d'ir cun skis sper la pista, cursas d'orientaziun cun skis, cursas da velo da muntogna e sumegliantas occurrenzas sper las pistas, sper las loipas, sper las rutas, sper las sendas e sper las vias previsas per quai.

5 Sco occurrenzas grondas na valan betg occurrenzas da cursa d'orientaziun cun main che 500 participantas e participants sco er aspectaturas ed aspectaturs sco er turas organisadas.

Criteris da valitaziun

Art.  4 1 Las   vischnancas   ston   examinar   il   lieu,   la   stagiun   e   las   consequenzas   (p.ex.

aspectaturas u aspectaturs) d'ina occurrenza gronda.

2 Durant ils mais d'enviern dovra la selvaschina spezialmain ses paus. Durant quest temp   na   duessan   pia   vegnir   realisadas   naginas   occurrenzas   grondas   sper   indrizs d'avertura (pistas da skis, loipas da passlung, vias e.u.v.). Durant il temp da cuar dals utschels e durant il temp da far da la selvaschina sto vegnir fatga in'evaluaziun accurata dal lieu da realisaziun.

3 Durant la chatscha auta grischuna duessi vegnir renunzià da realisar occurrenzas grondas en il guaud.

Consultaziun d'expertas e d'experts

Art.  5 * 1 Per che las occurrenzas grondas possian vegnir realisadas en moda uschè ecologica sco pussaivel, sto vegnir consultà ordavant l'uffizi da guaud e privels da la natira.

Art.  6 *

…

Motivs da refusaziun

Art.  7 1 Dumondas ston vegnir refusadas, sch'il lieu u sche la stagiun da l'occurrenza èn nunadattads   e   sche   la   pregiudicaziun   considerabla   probabla   dal   guaud   e   da   sia funcziun na po er betg vegnir evitada cun pretensiuns e cun cundiziuns.

2

920.800

2 Lieus da conflict èn spezialmain territoris per la protecziun da la natira, cuntradas da palì, territoris da paus per la selvaschina, territoris per la protecziun da funtaunas, reservats   da   guaud,   fermadas   per   tagls   da   laina   e   clasiras   per   proteger   il   guaud giuven. *

Procedura da permissiun

Art.  8 * 1 La   permissiun   da   la   vischnanca   vegn   dada   per   regla   entaifer   6   emnas   suenter l'inoltraziun da la dumonda. Ella sto medemamain vegnir communitgada a l'uffizi da guaud e privels da la natira avant la realisaziun da l'occurrenza.

Art.  9 *

…

3. Disposiziuns finalas

Art.  10 1 Questas directivas entran en vigur il 1. da zercladur 1996.

Entrada en vigur

3

920.800

Tabella da las modificaziuns - tenor conclus

Conclus 14-05-1996 12-09-2000 12-09-2000 12-09-2000 06-11-2012 06-11-2012 06-11-2012 06-11-2012 06-11-2012

Entrada en vigur 01-06-1996 01-01-2001 01-01-2001 01-01-2001 01-01-2013 01-01-2013 01-01-2013 01-01-2013 01-01-2013

Element relasch Art. 2 al. 3 Art. 6 Art. 9 ingress Art. 3 al. 2 Art. 5 Art. 7 al. 2 Art. 8

Modificaziun emprima versiun aboliziun aboliziun aboliziun midada midada revisiun totala midada revisiun totala

Publicaziun en la CUL - - - - - - - - 
4

920.800

Tabella da las modificaziuns - tenor element

Element relasch ingress Art. 2 al. 3 Art. 3 al. 2 Art. 5 Art. 6 Art. 7 al. 2 Art. 8 Art. 9

Conclus 14-05-1996 06-11-2012 12-09-2000 06-11-2012 06-11-2012 12-09-2000 06-11-2012 06-11-2012 12-09-2000

Entrada en vigur 01-06-1996 01-01-2013 01-01-2001 01-01-2013 01-01-2013 01-01-2001 01-01-2013 01-01-2013 01-01-2001

Modificaziun emprima versiun midada aboliziun midada revisiun totala aboliziun midada revisiun totala aboliziun

Publicaziun en la CUL - - - - - - - - 
5